CELEX: 32011R0026
Language: sl
Date: 2011-01-14 00:00:00
Title: Uredba Komisije (EU) št. 26/2011 z dne 14. januarja 2011 o izdaji dovoljenja za vitamin E kot krmni dodatek za vse živalske vrste  Besedilo velja za EGP

15.1.2011   
            
            
               SL
            
            
               Uradni list Evropske unije
            
            
               L 11/18
            
         UREDBA KOMISIJE (EU) št. 26/2011
   z dne 14. januarja 2011
   o izdaji dovoljenja za vitamin E kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba ponovno oceniti dodatke, dovoljene v skladu z Direktivo Sveta 70/524/EGS (2).
            
         
               (2)
            
            
               Z Direktivo 70/524/EGS se je vitamin E brez časovne omejitve dovolil kot krmni dodatek za uporabo pri vseh živalskih vrstah v okviru skupine „Vitamini, provitamini in kemijsko dobro definirane snovi s podobnim učinkom“. Navedeni dodatek je bil naknadno vpisan v register krmnih dodatkov kot obstoječi proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil predložen zahtevek za ponovno oceno vitamina E kot krmnega dodatka za vse živalske vrste ter za uvrstitev navedenega dodatka v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane („Agencija“) je v svojem mnenju z dne 25. maja 2010 navedla, da vitamin E v predlaganih pogojih uporabe nima škodljivega vpliva na zdravje živali in potrošnikov ali okolje (3). Potrdila je tudi poročilo o analitski metodi krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena vitamina E je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega dodatka, kakor je opredeljeno v Prilogi k tej uredbi.
            
         
               (6)
            
            
               Ker spremembe pogojev za izdajo dovoljenja niso povezane z varnostnimi razlogi, je primerno, da se omogoči prehodno obdobje za odstranitev obstoječih zalog premiksov in krmnih mešanic.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravki, ki so opredeljeni v Prilogi in spadajo v kategorijo dodatkov „nutritivni dodatki“, so dovoljeni kot dodatki v prehrani živali v skladu s pogoji iz navedene priloge.
   Člen 2
   Krma, ki vsebuje vitamin E, označen v skladu z Direktivo 70/524/EGS ali Uredbo (ES) št. 1831/2003, se lahko še naprej daje v promet in uporablja do porabe zalog.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. januarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  EFSA Journal 2010; 8(6):1635 (Povzetek).
   
      PRILOGA
      
                  Identifikacijska številka dodatka
               
               
                  Dodatek
               
               
                  Kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  
                     Nutritivni dodatki: Vitamini, provitamini in kemijsko dobro definirane snovi s podobnim učinkom
                  
               
            
                  3a700
               
               
                  Vitamin E/vseracemni-alfa-tokoferil acetat
               
               
                  
                               
                           
                           
                              
                                 Aktivna snov
                              
                              
                                           
                                       
                                       
                                          vseracemni-alfa-tokoferil acetat: C31H52O3
                                          
                                          Št. CAS: 7695-91-2
                                       
                                    
                                           
                                       
                                       
                                          Merila čistosti: vseracemni-alfa-tokoferil acetat > 93 %
                                       
                                    
                        
                               
                           
                           
                              
                                 Analitske metode
                              
                              
                                          1.
                                       
                                       
                                          Za določanje vitamina E (oljna oblika) v krmnih dodatkih: evropska farmakopeja EP-0439.
                                       
                                    
                                          2.
                                       
                                       
                                          Za določanje vitamina E (v obliki prahu) v krmnih dodatkih: evropska farmakopeja EP-0691.
                                       
                                    
                                          3.
                                       
                                       
                                          Za določanje ravni dovoljenega vitamina E v krmi: Uredba Komisije (ES) št. 152/2009 (1).
                                       
                                    
                        
               
                  Vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              Če je vsebnost vitamina E navedena na označbi, se za merjenje vsebnosti upoštevajo naslednje ekvivalence za merske enote:
                              
                                          —
                                       
                                       
                                          1 mg vseracemnega-alfa-tokoferil acetata = 1 IU
                                       
                                    
                                          —
                                       
                                       
                                          1 mg RRR-alfa-tokoferola = 1,49 IU
                                       
                                    
                                          —
                                       
                                       
                                          1 mg RRR-alfa-tokoferil acetata = 1,36 IU
                                       
                                    
                        
                              2.
                           
                           
                              Vitamin E se lahko uporablja tudi prek pitne vode.
                           
                        
               
                  4. februar 2021
               
            
                  Vitamin E/RRR alfa tokoferil acetat
               
               
                  
                               
                           
                           
                              
                                 Aktivna snov
                              
                              
                                           
                                       
                                       
                                          RRR alfa tokoferil acetat: C31H52O3
                                          
                                          Št. CAS: 58-95-7
                                       
                                    
                                           
                                       
                                       
                                          Merila čistosti: RRR-alfa-tokoferil acetat > 40 %
                                       
                                    
                        
                               
                           
                           
                              
                                 Analitske metode
                              
                              
                                          1.
                                       
                                       
                                          Za določanje vitamina E (oljna oblika) v krmnih dodatkih: evropska farmakopeja EP-1257.
                                       
                                    
                                          2.
                                       
                                       
                                          Za določanje vitamina E (v obliki prahu) v krmnih dodatkih: evropska farmakopeja EP-1801.
                                       
                                    
                                          3.
                                       
                                       
                                          Za določanje ravni dovoljenega vitamina E v krmi: Uredba Komisije (ES) št. 152/2009.
                                       
                                    
                        
               
                   
               
               
                   
               
               
                   
               
               
                   
               
               
                   
               
               
                   
               
            
                  Vitamin E/RRR alfa tokoferol
               
               
                  
                               
                           
                           
                              
                                 Aktivna snov
                              
                              
                                           
                                       
                                       
                                          RRR alfa tokoferol: C29H50O2
                                          
                                          Št. CAS: 59-02-9
                                       
                                    
                                           
                                       
                                       
                                          Merila čistosti: RRR-alfa-tokoferol > 67 %
                                       
                                    
                        
                               
                           
                           
                              
                                 Analitske metode
                              
                              
                                          1.
                                       
                                       
                                          Za določanje vitamina E (oljna oblika) v krmnih dodatkih: evropska farmakopeja EP-1256.
                                       
                                    
                                          2.
                                       
                                       
                                          Za določanje vitamina E (v obliki prahu) v krmnih dodatkih: evropska farmakopeja EP-1801.
                                       
                                    
                                          3.
                                       
                                       
                                          Za določanje ravni dovoljenega vitamina E v krmi: Uredba Komisije (ES) št. 152/2009.
                                       
                                    
                        
               
                   
               
               
                   
               
               
                   
               
               
                   
               
               
                   
               
               
                   
               
            
         (1)  UL L 54, 26.2.2009, str. 1.